Eredivisie

Eredivisie (suomeksi kunniasarja) on ollut Alankomaiden miesten jalkapallon pääsarja vuodesta 1956 saakka. Se perustettiin kaudeksi 1956–1957 korvaamaan sekä ammattilaisuutta pitkään vastustaneen lajiliitto KNVB:n piirimestaricup että kapinaliitto NBVB:n järjestämä ammattilaissarja. Kauden 2020–2021 UEFAn maapisterankingissa sarja on Euroopan 9:nneksi tasokkain.

Eredivisien kausi muodostuu kaikkiaan 18 joukkueen vierailuista toistensa kotikentillä. Joukkueet kohtaavat toisensa siis kahdesti ja näin otteluita kertyy kullekin 34. Lopputilanteen sarjakärjestä tulee mestari sekä seuraavan kauden Mestarien liiga -osanottaja yhdessä hopeamitalistin kanssa. Pronssille ja neljänneksi sijoittuvat pääsevät Eurooppa-liigaan, jonka kolmannesta maapaikasta 5.–8. joukkueet karsivat keskenään lisäpudotuspeleissä. 16.–17. sijoittuvat joutuvat putoamiskarsintasarjaan lähes puolta Eerste Divisiestä vastaan. Eredivisien viimeinen joukkue menettää sarjapaikkansa alemman sarjatason mestarille.

Alankomaiden "kolme suurta" – kautta aikojen menestyksekkäimmät seurat sekä maan jalkapallohistorian ainoat seurajoukkueiden Euroopan mestarit ovat Amsterdamin Ajax (34 mestaruutta), Eindhovenin PSV (24) ja Rotterdamin Feyenoord (15). Ajax on heistä ainoana voittanut nykymuotoisen Mestarien liigan. Eredivisien mestaruus on mennyt muualle vain kuudesti, viimeksi keväällä 2010 Twentelle Enschedeen ja sitä ennen AZ:lle Alkmaariin.

Alankomaiden suosituimman joukkuelajin pääsarjana Eredivisie on myös maan seuratuinta urheilua. Jokainen ottelu televisioidaan maksukanavilla suorana ja näytetään NPO:n yleisradioverkossa saman illan koosteena. Useat radioasemat selostavat kutakin ottelua yhtä aikaa, aihepiiristä kirjoittavat lehdet ovat jopa seurakohtaisia. Sarjan yleisökeskiarvo on 2000-luvulla ollut hieman alle 20 000 katsojassa, jonka yli säännöllisesti pääsevät katsojamäärissäkin ylivoimaisen kolmen kärjen lisäksi lähinnä Heerenveen, Twente sekä Utrecht. Amsterdamin Johan Cruijff -areenan aloittama nykyaikainen stadionrakentamistrendi on noin 30 vuodessa liki triplannut sarjan yleisökeskiarvon.

Joukkueet

Kaudella 2021–22 

Seurojen meriiteistä mainitaan Eredivisien,  KNVB-cupin,  Mestarien liigan ja  Eurooppa-liigan mestaruudet. Alankomaiden mestaruudet 1897–1956, Euroopan cupit 1955–1992 ja Uefa-cupit 1971–2009 mainitaan suluissa.

 Ajax, Amsterdam –   34 (8)  19   1 (3)  (1)
 AZ, Alkmaar –   2  4 
 Cambuur, Leeuwarden
 Feyenoord –  15 (5)  13  (1)  (2)
 Fortuna, Sittard
 Go Ahead Eagles, Deventer –   (4)
 Groningen –  1
 Heerenveen –  1
 Heracles, Almelo –  (2)

 NEC, Nijmegen
 PEC, Zwolle –  1
 PSV, Eindhoven –   24 (3)  9   (1)  (1)
 RKC, Waalwijk
 Sparta, Rotterdam –   1 (5)  3
 Twente, Enschede –  1  3 
 Utrecht –  3 
 Vitesse, Arnhem –  1
 Willem II, Tilburg –   (3)  2

Vuoden 2020 koronaviruspandemian vuoksi Eredivisien kausi 2019–20 jäi kesken 26 kierroksen jälkeen. Mestaruutta ei jaettu lainkaan mutta sarjaa johtanut Ajax sai sille kuuluneen Mestarien liigan lohkovaihepaikan. Muut europaikat menivät AZ:lle, Feyenoordille, PSV:lle ja Willem II:lle. Keskeytetyn sarjan häntäpäässä Fortuna ja ADO säästyivät putoamiskarsinnoilta, RKC suoralta putoamiselta Eerste Divisieen.

Aiemmat joukkueet 
Ristillä merkittyjen seurojen toiminta on lakannut.

A–G
 ADO, Haag –   (2)  2
 ✝ Alkmaar '54 – kausi 1960–61 (nyk. AZ)
 ✝ Amsterdam FC – 6 kautta vuosina 1972–78
 ✝ AFC DWS – 13 kautta vuosina 1958–72 –   1
 ✝ Blauw-Wit – 6 kautta vuosina 1957–64
 ✝ De Volewijckers – kaudet 1961–62 ja 1962–63 –  (1)
 BVC, Amsterdam – kaudet 1956–57 ja 1957–58
 BVV, 's-Hertogenbosch – kaudet 1956–57 ja 1957–58 –  (1)
 De Graafschap, Doetinchem – 21 kautta vuosina 1973–2019
 Den Bosch, 's-Hertogenbosch – 13 kautta vuosina 1971–2005
 Dordrecht  – 6 kautta vuosina 1983–2015 –  2  
 ✝ DOS, Utrecht – 14 kautta vuosina 1956–70 (nyk. Utrecht) –   1
 ✝ Elinkwijk, Utrecht – 7 kautta vuosina 1956–67
 Emmen
 ✝ Enschede – 9 kautta vuosina 1956–1965 (nyk. Twente) –   (1)
 EVV, Eindhoven – 3 kautta vuosina 1956–77 –   (1)  1  
 Excelsior, Rotterdam – 21 kautta vuosina 1970–2019
 ✝ Fortuna '54, Sittard – 12 kautta vuosina 1956–68 (nyk. Fortuna Sittard) –  2  
 ✝ Sittardia – 4 kautta vuosina 1959–68
 GVAV-Rapiditas, Groningen – 12 kautta vuosina 1956–70
H–Z
 Helmond Sport – kaudet 1982–83 ja 1983–84
 HFC, Haarlem – 18 kautta vuosina 1969–90 –   (1)  2  
 ✝ Holland Sport, Haag – 4 kautta vuosina 1958–71 (nyk. ADO)
 MVV, Maastricht – 36 kautta vuosina 1956–2000
 NAC, Breda – 50 kautta vuosina 1956–2019 –   (1)  1  
 NOAD, Tilburg – 4 kautta vuosina 1956–61
 RBC, Roosendaal – 5 kautta vuosina 2000–06
 Roda JC, Kerkrade – 44 kautta vuosina 1973–2018 –  2  
 ✝ Rapid JC – 6 kautta vuosina 1956–62 –  (1)
 SVV, Schiedam – kaudet 1969–70 ja 1990–91 –  (1)
 Telstar, IJmuiden – 14 kautta vuosina 1964–78
 ✝ Veendam – kaudet 1986–87 ja 1988–89
 VVV, Venlo –  1
 Volendam – 25 kautta vuosina 1960–2009
 ✝ Wageningen – kaudet 1974-75 ja 1980–81 –  2  
 Xerxes, Delft/Rotterdam – kaudet 1966–67 ja 1967–68

Alankomaiden mestarit kautta aikojen

Lähteet

Aiheesta muualla

Virallinen sivu